Hjemmel

a.	Hittegodslova, lov 29.05.1953 nr. 3.

b.	Overordnede mål for Drift/teknisk kundesenter og Hospitaldrift Sikkerhet.

Organisatorisk forankring

Prosedyren forvaltes av Drift/teknisk kundesenter og gjelder
for alle ansatte i Helse Bergen

Formål

Formålet er at etterlatte gjenstander /hittegods kommer tilbake til eieren raskest mulig - at gjenstander i mellomtiden oppbevares forsvarlig.

Definisjoner

a.	Hittegods er løsøre som har kommet bort fra eieren mot hans vilje, som noen har funnet og tatt vare på.

b.	Etterlatte gjenstander er ikke kommet bort fra eieren, men er midlertidig ute av hende; kan for eksempel være midlertidig gjenglemt, hensatt eller etterlatt. Etterlatte gjenstander blir hentet innen rimelig tid.

Behandling av etterlatt gjenstand

a.	For at en etterlatt gjenstand skal kunne bli hentet av eieren, skal den ikke flyttes uten grunn.

b.	Ved behov kan gjenstanden likevel leveres til nærmeste publikumsekspedisjon, eller tas vare på annen hensiktsmessig måte.

c.	Dersom gjenstanden etter omstendighetene ikke lenger kan anses som etterlatt, men må anses som hittegods- behandles iht. dette

Behandling av hittegods

a.	Dersom det er praktisk kan finneren selv levere hittegodset tilbake til eieren. Når pasienter glemmer ting ved postene skal postene ta kontakt med vedkommende og avtale henting, eventuelt kasting.

b.	Hittegods leveres til Drift/teknisk kundesenter (åpningstid kl. 7-16). Utenfor åpningstiden kan Hospitaldrift Sikkerhet ta i mot hittegods.

c.	Hittegods som kommer inn til kundesenteret registreres i Database for hittegods. Kundesenteret skal i rimelig omfang gjøre undersøkelser for å finne eieren, basert på gjenstandens verdi og andre forhold.

d.	Når Drift/teknisk kundesenter har oppbevart hittegods i tre måneder kan det overleveres til politiet eller selges gjennom namsmyndighetene. Gjenstander som ikke kan selges kan gis til finneren eller til andre, eller kastes. Husnøkler og systemnøkler overlates til Drift/teknisk kundesenter. Hengelåsnøkler kastes etter tre måneder. Medisinsk utstyr leveres til Medisinsk-teknisk avdeling.

e.	Det kan ikke kreves finnerlønn for gjenstander som blir funnet på området til Haukeland universitetssjukehus.